ၶၢဝ်ႇ ပၢင်သွၼ်လိၵ်ႈတႆး ၶၢဝ်းမႆႈ New-Shan Literature & Buddhist Culture Summar Course in 2017

ပၢင်သွၼ်လိၵ်ႈတႆး လႄႈ ၾိင်ႈငႄႈပုတ်ႉထၸဝ်ႈ ၵမ်းထူၼ်ႈ (႒႘) ပွၵ်ႈ                                                      ဝတ်ႉသႃႇသၼဝိပုလ မိူင်းယၢင်း၊ တူင်ႇဝဵင်းလႃႈသဵဝ်ႈ။                                                ထႆႇႁၢင်ႈတီႈမၢႆတွင်း ၽွင်းပိုတ်ႇပၢင်သွၼ်

ၼႂ်းၶၢဝ်းမႆႈပီၼႆႉ သြႃႇတၵ်ႉၵႃႇ ၶူးမေႃသွၼ် ဢိူင်ႇမိူင်းယၢင်း၊ ထုင်ႉယေႃမိူင်းယေႃ၊

တူင်ႇဝဵင်းလႃႈသဵဝ်ႈ၊ မိူင်းတႆးပွတ်းႁွင်ႇ။ လႆႈပိုတ်ႇပၢင်သွၼ်လိၵ်ႈတႆး လႄႈ ၾိင်ႈငႄႈပုတ်ႉထၸဝ်ႈ

ၼင်ႇၵူႈပီသ ေပီၼႆႉပဵၼ်ပီၵမ်းထူၼ်ႈ (႒႘) ပွၵ်ႈ ၼႆတီႈၶႃႈဢေႃႈ။

တၢင်ႇၸွမ်ပိဝ်

ပၢင်သွၼ်ၼႆႉလႆႈပိုတ်ႇၶၢဝ်းတၢင်း

သွင်လိူၼ် တႄႇလိူၼ်သီႇလွင်ႈ ထိုင် လိူၼ်ႁူၵ်းမူၼ်း သလေႆႈၸတ်းႁဵတ်းပွႆးလိုဝ်ႈပၢင်သွၼ်

မၼ်းၵႂႃႇမိူဝ်ႈလိူၼ်ႁူၵ်းမူၼ်း ၼႂ်းပီတႆး 2111 ၼီႈ ပီသႃႇသၼႃႇ-2560 ဝၼ်းထိႉ 10.5.2017

ၼၼ်ႉယူႇယဝ်ႉ။ ၼႂ်းပၢင်သွၼ်ၼႆႉမီးၶူးမေႃသွၼ် 8 ၵေႃႉ၊ လုၵ်ႈႁဵၼ်းမီး 100 ပၢႆသ ေၸၼ်ႉလိၵ်ႈ

မီးၸၼ်ႉငဝ်ႈထိုင်ၸၼ်ႉသၢမ်ၼႆယဝ်ႉ။

ဝႆႈၽြႃး

ၼႂ်းၵၢၼ်တူင်ႉၼိုင်ၼိုင်ႈဝၼ်းၼိုင်ႈဝၼ်းၼၼ်ႉတေမီး

မိူၼ်ၼင်ႇ တၢင်ႇၸွမ်ပိဝ်တႆး၊ ဢဝ်ပၢႆးယူႇလီ၊ ဝႆႈၽြႃးပဵၼ်ၸဝ်ႈ၊ ဢၢၼ်ႇႁဵၼ်းသွၼ်လိၵ်ႈ လႄႈ မၢင်ဝၼ်း

မီးပႃးပၢင်လဵၼ်ႈၵဵမ်း၊ ပၢင်ၽိုၵ်းမွၵ်ႇလၢတ်ႈၶေႃႈၵႂၢမ်း ဢမ်ႇၼၼ် ၵပ်းသိုပ်ႇၸိုဝ်ႈ၊ ဢွၼ်ၵၼ်ပတ်းၽဵဝ်ႈ

ႁဵတ်းလွင်ႈမူတ်းသႂ်သဢေမ်ႇၵႃး ဝၼ်းလိုဝ်ႈမၼ်းၼၼ်ႉ ၶူးမေႃသွၼ် လုၵ်ႈႁဵၼ်းဢွၼ်ၵၼ်လၢႆႈမွၵ်ႇၼမ်ႉ

ၽြႃး ႁဵတ်းလွင်ႈမူတ်းသႂ်တေႇၵႂႃႇၸိူဝ်းၼႆႉယဝ်ႉ။ လိူဝ်ၼၼ်ႉၵေႃႈ ၶူးမေႃသွၼ်ၵမ်ႈၽွင်ႈဢွၼ်ၵၼ်

ဢွၵ်ႇလဵပ်ႈႁဵၼ်းတီႈပၢင်သွၼ်တၢင်ႇတီႈၸွမ်းႁိမ်းႁွမ်းတၢင်ႇဢိူင်ႇတေႇၵႂႃႇၸိူဝ်းၼႆႉဝႃႈၼႆ။

ဢဝ်ပၢႆးယူႇလီ

'' ပိူင်လူင်ဢၼ်

လႆႈပိုတ်ႇပၢင်သွၼ် လႄႈ ဢွၵ်ႇလဵပ်ႈႁဵၼ်းၼႆႉတႄႉ ၼင်ႇႁိုဝ်လုၵ်ႈလၢၼ်ပၢၼ်ၼေႃႇတႅၼ်းၶိူဝ်း တႃႇဝၼ်း

မိူဝ်းၼႃႈ ပေႃးတေလႆႈသွၼ်ႁူႉႁၼ်ထႃႈ လွင်ႈဝႃႈပၺ်ႇၺႃႇၼႆႉမီးၵႃႈၶၼ်ၵႃႈႁိုဝ်? ႁႂ်ႈပေႃးႁတ်းလၢတ်ႈ

ႁတ်းၸႃၶဝ်ႈဢွၵ်ႇၵႄႈၵူၼ်းၼမ်၊ ၼင်ႇႁိုဝ်ပေႃးတေဢမ်ႇလိုမ်းလိၵ်ႈတႆး ၸိူဝ်ႉၶိူဝ်းတႆး ၾိင်ႈထုင်း ၸိူဝ်ႉ

ၸၢတ်ႈ ၽႃႇသႃႇ ၵႂၢမ်းလၢတ်ႈတႆး လႄႈ ႁႂ်ႈပေႃးႁူႉလွင်ႈလီ/ၸႃႉ တႃႇမေႃယူႇၸွမ်းတူင်ႇဝူင်းၵူၼ်းလူၺ်ႈ       ၽဝၸဝ်ႈၵဝ်ႇသဢေမ်ႇၵႃး ၼင်ႇႁိုဝ်တေပဵၼ်တၢင်းမိုတ်ႈၵိုဝ်းၸမ်ၸႂ် ၶဝ်ႈႁႃဢွၵ်ႇၵၼ်

ၸွႆႈထႅမ် မီးၸႂ်ၵုရုၼႃႇၼိူဝ်ၵၼ်တႄႇၵႂႃႇၸိူဝ်းၼႆႉယဝ်ႉ"

ၶၢဝ်းသွၼ်လိၵ်ႈ

ထႅင်ႈၵေႃႈ ၵၢၼ်ႁဵတ်းလွင်ႈမူတ်းသႂ်ၼႆႉ မၼ်းပၼ်ၽွၼ်းလီတႃႇမႄႈၼမ်ႉလိၼ်ႁိၼ်ၽႃမႄႈမိူင်းတႆး

လႄႈ တႃႇသတ်တဝႃႇပေႃးတေဢမ်ႇမီးၽေးၼမ် ဢၼ်ၸမ်တၢင်းပဵၼ်ၸွမ်းလွင်ႈဝူၺ်ႇႁၢင်ႈ

လွင်ႈပႅတ်ႈယုၵ်းယၢၵ်း ၵွင်ပလၢတ်ႉၸတိၵ်ႉၸိူဝ်းၼႆႉယဝ်ႉ။

ႁဵတ်းလွင်ႈမူတ်းသႂ်ႇ

လွင်ႈလႆႈပၼ်ၶၢဝ်းယၢမ်းတႃႇလဵၼ်ႈၵဵမ်းပၼ်လုၵ်ႈလၢၼ်ဢွၼ်ႇႁဝ်းၼႆႉၵေႃႈ မၼ်းၸၢင်ႈႁဵတ်းႁႂ်ႈ

လုၵ်ႈလၢၼ်ႁဝ်းမီးတၢင်းၸူမ်းမူၼ်ႈသိူဝ်းၸွမ်းတႆးၵေႃႉလႄႈၶူးမေႃသွၼ်သ ေတေပဵၼ်တၢင်း

မိုတ်ႈၵိုဝ်းႁူႉၸၵ်းၵၼ်ၼမ် မေႃႁူႉလွင်ႈတူင်ႇဝူင်းၵူၼ်းမႃးသဢေမ်ႇၵႃး ၼင်ႇႁိုဝ်ၶဝ်ပေႃးတေ

ဢမ်ႇၶၢၼ်ႉႁဵၼ်းလိၵ်ႈမႃးႁဵၼ်းတႄႇၵႂႃႇၸိူဝ်းၼႆႉယဝ်ႉ။

ပၢင်လဵၼ်ႈၵဵမ်း

လွင်ႈဢွၵ်ႇလဵပ်ႈႁဵၼ်းပၢင်သွၼ်တၢင်ႇတီႈၼႆႉၵေႃႈ မၼ်းပၼ်ၽွၼ်းလီတႃႇၶူးမေႃသွၼ် လႄႈ

လုၵ်ႈႁဵၼ်း တီႈၼိုင်ႈ လႄႈ တီႈၼိုင်ႈ မီးလွင်ႈမိုတ်ႈၵိုဝ်းႁူႉၸၵ်းၸမ်ၸႂ် ၶဝ်ႈဢွၵ်ႇၵၼ်သ
ေ
တေၼေလွင်ႈႁူဝ်လုၵ်ႈဢွၼ်ႇတႆးႁဝ်းၼမ်လိူဝ်ၼၼ်ႉယူႇ။

မိူဝ်ႈဢွၵ်ႇလဵပ်ႈႁဵၼ်း

ပွႆးလူင်းပၢင်သွၼ် ဢမ်ႇၼၼ် ပွႆးတွၼ်ႈသူး ယုၵ်ႉယွင်ႈၼမ်ႉၸႂ် ၸိူဝ်းၼႆႉ မိူၼ်တင်းႁဝ်း

ယုၵ်ႉယွင်ႈၼမ်ႉၸႂ်ၶဝ် ၼင်ႇႁိုဝ်ပေႃးတေမီးတၢင်းၶတ်းၸႂ် ႁဵၼ်းယဝ်ႉၶႂ်ႈႁဵၼ်းထႅင်ႈ၊

ဢၼ်တိုၵ်ႉမီးၼႂ်းလပ်းသိင်ႇၼၼ်ႉ ၼင်ႇႁိုဝ်သမ်ႉပေႃးတေႁူႉႁၼ်တီႈလႅင်း မီးႁႅင်း

ၶႂ်ႈၶိုၼ်ႈႁူင်းႁဵၼ်း မေႃလိၵ်ႈတႆးႁတ်းႁၢၼ်မႃးၼမ်ၼမ် လႄႈ ႁႂ်ႈၶဝ်မီးတၢင်းမူၼ်ႈသိူဝ်းၸွမ်း

လူၺ်ႈယဵၼ်ႇငႄႈၾိင်ႈထုင်း ၸိူဝ်ႉၶိူဝ်း ၽႃႇသႃႇ သႃႇသၼႃႇ ပေႃးတေဢမ်ႇဝွတ်ႈ

ဝၢႆးႁၢႆ တေပဵၼ်သၢႆသိုပ်ႇပုၼ်ႈတႅၼ်းတႃႇမိူဝ်းၼႃႈၼၼ်ႉယဝ်ႉ။

မိူဝ်ႈပွႆးလူင်းပၢင်သွၼ်

ၵမ်းလိုၼ်း

သင်ႁၼ်တီႈၽိတ်းၸိုင် ယႃႇၶိုင်သႉေၼေး ႁႂ်ႈမူၼ်ႉမေးပၼ်ၼႆ ပႂ်ႉမုင်ႈမွင်းယူႇ

ႁႂ်ႈယူႇလီၵိၼ်ဝၢၼ်ႁဵတ်းၵၢၼ်ၶိုၼ်ႈယႂ်ႇ မႂ်ႇသုင်သၵေမ်း။

တႅမ်ႈ-ၸဝ်ႈသႃေးၽိတ-တႆးႁိူင်း

(ဝတ်ႉသႃႇသၼဝိပုလ၊ မိူင်းယၢင်း၊ လႃႈသဵဝ်ႈ)

17.6.2017